སངས་རྒྱས་
ཀྱི་བསྟན་པའི་ཁྱད་པར་རྒྱུ་འབྲས་ཀྱི་རྣམ་གཞག་འཆོལ་བར་འགྱུར་ཏེ་རིག་པའི་
གནས་དེ་ཙམ་ལ་མ་རྨོངས་པའི་ཤེས་རབ་དེ་དུད་འགྲོར་སྐྱེ་བའི་རྒྱུར་སོང་བས་རྣམ་
སྨིན་གྱི་འབྲས་བུ་འཆོལ་བ་དང༌། སྔ་མ་དེ་ཙམ་དུ་མཁས་པ་ཞིག་འབུ་སྲིན་དུ་སྐྱེས་
པའི་ཚེ་དེའི་རྒྱུད་ལ་རྒྱུ་མཐུན་གྱི་འབྲས་བུ་མི་སྲིད་པར་ཐལ་ཏེ། རྗེ་ས་པཎ་གྱིས།
རིག་པ་ནངས་པར་འཆི་ཡང་སློབས། །ཚེ་འདིར་མཁས་པར་མ་གྱུར་ཀྱང༌། །སྐྱེ་
བ་ཕྱི་མར་བཅོལ་བ་ཡི། །ནོར་ལ་རང་ཉིད་ལེན་དང་མཚུངས། །ཞེས་པའི་འགལ་
བ་སྤོང་དཀའ་ཞིང༌། འབུ་སྲིན་དུ་སྐྱེས་པ་དེའི་རྒྱུད་ལ་རིག་པའི་གནས་ཤེས་པའི་
བག་ཆགས་གཏན་མེད་པའི་ཕྱིར་རོ། །གཞན་ཡང་མདོ་སྡེ་རྒྱན་ལས། རིག་པའི་
353

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
གནས་ལྔ་དག་ལ་མཁས་པར་མ་བྱས་ན། །འཕགས་མཆོག་གིས་ཀྱང་ཐམས་ཅད་
མཁྱེན་ཉིད་མི་འགྱུར་ཏེ། །དེ་ལྟ་བས་ན་གཞན་དག་ཚར་གཅོད་རྗེས་འཛིན་དང༌།།
བདག་ཉིད་ཀུན་ཤེས་བྱ་ཕྱིར་དེ་ལ་དེ་བརྩོན་བྱ། །ཞེས་བྱང་ཆུབ་སེམས་དཔས་
རིག་པའི་གནས་དེ་རྣམས་ལ་མ་སྦྱངས་ན་འཕགས་པ་མཆོག་ཐོབ་ཀྱང་ཐམས་ཅད་
མཁྱེན་པར་མི་འགྱུར་ཞེས་གསུངས་ཤིང་ཐམས་ཅད་མཁྱེན་པའི་ཉེ་རྒྱུ་རིག་གནས་
རྣམས་ལ་མཁས་པར་བྱ་དགོས་པར་བསྟན་པ་དང༌། ཁྱེད་ཀྱིས་ཐར་པའི་རྒྱུ་ཙམ་
དུའང་མི་འགྲོ་བར་ཁས་བླངས་པའི་འགལ་བ་འདི་ཇི་ལྟར་སྤོང༌།
ཞི་བ་ལྷས།
རྒྱལ་སྲས་རྣམས་ཀྱིས་མི་སློབ་པའི། །དངོས་དེ་གང་ཡང་ཡོད་མ་ཡིན། །དེ་ལྟར་
གནས་པའི་མཁས་པ་ལ། །བསོད་ནམས་མི་འགྱུར་གང་ཡང་མེད། །ཅེས་དང༌།
ས་སྐྱ་པཎྜི་ཏས་ཀྱང༌། མ་སླབས་པ་ལ་ཀུན་མཁྱེན་དུ། །འགྱུར་ན་རྒྱུ་འབྲས་ག་ལ་
བདེན། །ཞེས་ཀུན་མཁྱེན་ཐོབ་པའི་རྒྱུའི་གཙོ་བོ་རིག་པའི་གནས་མཐའ་དག་ལ་
སློབ་པར་བཤད་པ་དང༌། མདོ་སྡེ་བསྐལ་བཟང་ལས། དེ་བཞིན་གཤེགས་པ་
དུས་མཁྱེན་རྒྱལ་པོ་ནི། །སྙན་ངག་མཁན་ཚེ་བདེ་གཤེགས་རྩམ་མཆོག་ལ། །
ཚིགས་སུ་བཅད་པའི་དབྱངས་ཀྱིས་བསྟོད་ནས་ཀྱང༌། །དང་པོར་བྱང་ཆུབ་མཆོག་
ཏུ་སེམས་བསྐྱེད་དོ། །ཞེས་གསུངས་པས་སྙན་ངག་གི་བསྟོད་པ་ཚིགས་སུ་བཅད་
པ་གཅིག་ཙམ་ཡང་བྱང་ཆུབ་ཐོབ་པའི་རྒྱུར་སོང་ན་རིག་ལམ་རྣམས་ལ་མཁས་པའི་
བྱ་བ་འཆད་རྩོད་རྩོམ་གསུམ་གྱིས་བསྟན་པ་དང༌། སེམས་ཅན་གྱི་དོན་རླབས་པོ་
ཆེ་སྒྲུབ་པ་སངས་རྒྱས་ཀྱི་རྒྱུར་མི་འགྲོ་བར་ཁས་བླངས་པ་འདིས་སངས་རྒྱས་དང་
བྱང་སེམས་གཙུག་ལག་གི་གཞུང་ཐམས་ཅད་ལ་སྐུར་པ་བཏབ་པས་ལས་ངན་ཚན་
པོ་ཆེ་བསགས་སོ། །ཡང་། ཁྱེད་ཀྱིས་དེའི་འོག་ཏུ། སྒོམ་ན་ཐོས་པ་མི་དགོས་
ཞེས། བླུན་པོ་ཐོས་རྒྱ་ཆུང་རྣམས་སྨྲ། །ཐོས་པ་མེད་པའི་སྒོམ་པ་ནི། །འབད་
354

དགེ་པཎ་ཚེ་དབང་མཆོག་གྲུབ་བཀའ་འབུམ།
ཀྱང་དུད་འགྲོའི་སྒྲུབ་ཐབས་ཡིན། །ཞེས་ས་པཎ་གྱི་གསུང་དྲངས་ནས་གོང་དུ་རིག་
པའི་གནས་ཐམས་ཅད་མི་དགོས་ཤིང་སྤང་ཆོག་པར་ཁས་བླངས། ཡང་དེ་མ་
ཐག་ཏུ་ཐོས་པ་དགོས་པར་སྨྲ་བའི་འགལ་བ་ལྟག་སྤྲོད་འདི་འདྲ་ཤིན་ཏུ་ངོ་མཚར།
ཐོས་པ་དེའི་ཐོག་མར་ཡང་རིག་གནས་ལ་སྦྱངས་པར་མ་བྱས་པས་ ཇི་ལྟ་ བར་
འཇུག་པའི་ཐབས་མེད་དེ། ཐ་ན་ཡི་གེའི་བརྡ་དག་དང་མིང་ཚིག་ཐ་སྙད་ཀྱི་གནས་
ཙམ་ལའང་རྨོངས་བཞིན་དུ་གསུང་རབ་ཀྱི་དོན་ཤེས་པ་ལྟ་ཞོག ཚིག་ཙམ་ལའང་
ནོར་འཁྲུལ་གྱི་འོག་ནས་ལྡང་བར་མི་ནུས་ཤིང༌། དེས་ན་ཐོས་པའི་རྒྱུ་རིག་པའི་
གནས་རྣམས་ལ་སྦྱངས་པའི་ཤེས་རབ་ཀྱིས་གསུང་རབ་ཀྱི་ཚིག་དོན་ཡོངས་སུ་ཐོས་
པ་ལ་འཇུག་པར་བྱེད་པས་མཁས་པའི་གོ་འཕང་ཐོབ་པར་འགྱུར་ལ། བརྡ་སྤྲོད་
སོགས་རིག་གནས་རྣམས་ལ་ཐན་དུ་ལྟ་ཞིང་ཐོས་པ་དགོས་པར་སྨྲ་བའང་རྒྱུ་མེད་
པའི་འབྲས་བུ་ལ་རེ་བ་ཙམ་སྟེ། རང་གིས་མ་ཤེས་པ་རྒྱུ་མཚན་དུ་བྱས་ནས་རིག་
ལམ་ཆེན་པོ་རྣམས་ལ་སྐུར་པ་གདབ་པས་སྐྱེ་བོ་རྣམས་ལམ་ལོག་པར་སྦྱར་བར་མི་
བྱའོ། །ཡང༌། སངས་རྒྱས་ནས་བཟུང་བར་མ་ཆད་པའི་སྙན་བརྒྱུད་ཀྱི་མན་ངག་
དང་ལྡན་པའི་བླ་མ་ཞིག་ལས་ཐོས་དགོས་ཀྱི། རིམ་བརྒྱུད་ཀྱི་མན་ངག་མེད་པའི་
བཤད་ཉན་ནི་བུམ་སྟོང་གཅིག་ནས་གཅིག་བྱོ་ལྟ་བུར་གསུངས་པ་དང༌། གནམ་
ཡིག་དང་ལུང་བསྟན་ཡིན་ཟེར་ནས་གཞན་ལ་སྟོན་པའི་སྐད་བྱེད་པ་ནི་སངས་རྒྱས་
ཀྱི་བསྟན་པ་བཤིགས་པ་ཡིན། ཞེས་རྒྱལ་དབང་ལྔ་པ་ཆེན་པོའི་གསུང་ཞིག་ཀྱང་
དྲངས་སོ། །གནམ་ཆོས་ཞེས་པ་སྔོན་ལྷ་ཐོ་ཐོ་རི་སྙན་ཤལ་ལ་དཔང་ཀོང་ཕྱག་རྒྱ་
པ་གནམ་ནས་བབས་པའི་ཆོས་ཡིན་འདུག་པ་ཐམས་ཅད་ཀྱིས་ཚད་མར་བྱེད་པ་དེ་
ཡིན། དག་སྣང་གི་ཆོས་ལ་གནམ་ཆོས་སུ་བཏགས་པ་སྲིད་ཅིང་། དེ་ལ་བསམས་
ན་ནི། འཕགས་ཡུལ་གྱི་གྲུབ་ཐོབ་མཆོག་གཟིགས་རྣམས་ལ་རྒྱུད་སྡེ་སོ་སོའི་དཀྱིལ་
355

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
འཁོར་གྱི་གཙོ་བོ་དང༌། བླ་མ་དངོས་སམ་ཡེ་ཤེས་ཀྱི་སྐུ་བསྟན་ནས། སྤྲུལ་པའི་
དཀྱིལ་འཁོར་དུ་དབང་བསྐུར། གདམས་པ་དང་རྗེས་སུ་གདམས་པ་བསྟན་པ་
ཉམས་སུ་བླངས་ནས་གྲུབ་པ་ཐོབ་པ་འབའ་ཞིག་ཡིན་པས་རྒྱུད་དེ་ལ་ཚད་མར་
འདོད་དགོས་ཤིང་། དེ་བཞིན་དུ་བོད་ལྗོངས་སུ་བྱུང་བའི་དག་སྣང་གི་ཆོས་རྣམས་
ཀྱང་བླ་མ་དང་ལྷག་པའི་ལྷས་སྩལ་པ་ཁོ་ནར་གྲུབ་པས་ཡེ་ཤེས་ཀྱི་སྐུ་ལས་ལྷག་
པའི་ལྷ་དང་བླ་མ་གཞན་ཅི་དགོས། དེ་ལྟའི་རྒྱུན་ཉམས་པ་མེད་པར་བཞུགས་
བཞིན་དུ་སྙན་བརྒྱུད་ཀྱི་མན་ངག་ཅི་ལ་ཆད། སྔོན་གྱི་སྐྱེས་བུ་དམ་པ་རྣམས་ལ་
ཡོངས་སུ་གྲགས་པའི་བཀའ་བརྒྱུད་དང་སྒྲུབ་བརྒྱུད་རྣམས་ཀྱང་དེ་ཁོ་ན་ལས་མ་
འདས་སོ། །བཀའ་སྲོལ་དེ་ལ་ད་ལྟའི་དུས་ལྟ་བུའི་སོ་སྐྱེའི་བླ་མ་ཞིག་གིས་རྡུལ་ཚོན་
སོགས་དཀྱིལ་འཁོར་ཆོལ་ལེ་བ་ཞིག་ཨི་ཐོན་མི་ཐོན་བལྟས། ཆོ་ག་ཞིག་བློ་བཤར་
བྱས་ནས་ སྣོད་ མིན་ འབའ་ ཞིག་ ལ་གསང་སྒྲོགས་གང་ཐུབ་ཐུབ་ཅིག་ བྱེད་པའི་
དབང་བརྒྱུད་དང་། དཔེ་ལ་བལྟས་པའི་ཚིག་ཉོག་གི་བཤད་ཡམ་གྱུ་རུ་ལུགས་ཀྱི་
རྒྱུད་བཤད་ཁུལ་དེ་འདྲ་དགོས་པ་མ་ཡིན་པས་ཐ་མལ་གྱི་རྣམ་རྟོག་དང་སྒོ་བསྟུན་
པ་འཁྲུལ་ལོ། །ཡང་གནམ་ཆོས་དང་ལུང་བསྟན་གྱི་ཆོས་ཞེས་པའང་གཏེར་མ་ལ་
བསམས་ན། བྱང་ཆུབ་སེམས་དཔའ་ཆེན་པོ་རྣམས་ལ། ས་རྡོ་རི་བྲག་ཤིང་སོགས་
གནས་གང་ནས་ཀྱང་དམ་པའི་ཆོས་འབྱུང་བར་གསུངས་ཏེ། བཅོམ་ལྡན་འདས་
ཀྱིས་བསོད་ནམས་ཐམས་ཅད་སྡུད་པ་ཏིང་ངེ་འཛིན་གྱི་མདོ་ལས། དྲི་མ་མེད་
པའི་གཟི་བརྗིད། ཆོས་འདོད་པའི་བྱང་ཆུབ་སེམས་དཔའ་སེམས་དཔའ་ཆེན་པོ་
བསམ་པ་ཕུན་སུམ་ཚོགས་པ། གུས་པ་དང་བཅས་པ་རྣམས་ནི་འཇིག་རྟེན་གྱི་
ཁམས་གཞན་ན་འདུག་ཀྱང་། སངས་རྒྱས་བཅོམ་ལྡན་འདས་རྣམས་ཀྱི་ཞལ
པར་མཛད་ཅིང་ཆོས་ཀྱང་ཐོས་པར་མཛད་དོ། །དྲི་མ་མེད་པའི་གཟི་བརྗིད་ཆོས་
་ཞལ་སྟོན་
356

དགེ་པཎ་ཚེ་དབང་མཆོག་གྲུབ་བཀའ་འབུམ།
འདོད་པའི་བྱང་ཆུབ་སེམས་དཔའ་སེམས་དཔའ་ཆེན་པོ་རྣམས་ཀྱི་ཆོས་ཀྱི་གཏེར་
རི་དང་རི་སུལ་དང་ཤིང་གི་ནང་ན་བཅུག་པ་དག་ཡོད་དོ། །གཟུངས་དང་ཆོས་ཀྱི་
སྒོ་མཐའ་ཡས་པ་གླེགས་བམ་དུ་བྱས་པ་དག་ཀྱང་ལག་ཏུ་འོང་བར་འགྱུར་རོ།།
ཞེས་གཏེར་གྱི་ཆོས་འདོན་པ་པོ་དེ་ལ་སངས་རྒྱས་རྣམས་ཀྱིས་ཞལ་སྟོན་ཅིང་ཆོས་
ཀྱང་བསྟོན་པ་མཛད་དོ། །ཞེས་གསུངས་ན་བཅོམ་ལྡན་འདས་ཀྱིས་སོ་སྐྱེའི་བླ་མ་
ཞིག་གི་གོ་ཆོད་དགོས་པར་སེམས་སོ། །དེ་བཞིན་དུ་བུམ་པ་དང་ཀ་བ་ལས་ཀྱང་
ཆོས་འབྱུང་བར་གསུངས་ཏེ། འཇམ་དཔལ་རྩ་རྒྱུད་ལས། ཕྱི་མ་དེ་ཚེ་དུས་དག་
ཏུ༑ ༑དགེ་སློང་དགྲ་བཅོམ་ཞེས་བྱ་བ། །ཞེས་པ་ནས། སྔོན་ནི་ངས་ནི་གང་
བཤད་པའི། །ཐེག་པ་ཆེན་པོའི་མདོ་སྡེ་ཡང༌། །དེ་ཡི་ཚེ་ན་བུམ་པ་ལས། །དཀའ་
ཐུབ་ཆེན་པོར་འདྲེན་པར་བྱེད། །གླེགས་བམ་དེ་ལ་དེ་བལྟས་ནས། །དེ་ལ་སྔགས་
ནི་ཟློས་པ་ན། །ཞེས་ལུང་བསྟན་པ་བཞིན་དགེ་སློང་དགྲ་བཅོམ་པར་གྲགས་པས་
བུམ་པ་བཟང་པོ་ཞིག་ནས་མདོ་ལ་སོགས་པའི་ཆོས་གང་འདོད་བཏོན་ནས་ཉམས་
སུ་བླངས་པའི་ལོ་རྒྱུས་ཀྱང་ཆོས་འབྱུང་མང་པོར་འབྱུང༌། མདོ་སྡེ་མཛངས་བླུན་
དུ་ཁྱིམ་བདག་ཅིག་གི་ཁྱིམ་གྱི་ཀ་པ་ལས་བསྙེན་གནས་ཡན་ལག་བརྒྱད་
ཐོན་པའི་ལོ་རྒྱུས་ཀྱང་སྣང་བའི་ཕྱིར་རོ། །དེ་བཞིན་དུ་དཔལ་མཆོག་གི་རྒྱུད་ལས་
ཀྱང་། རྒྱུད་དང་རྒྱུད་ཀྱི་རྒྱལ་པོ་གང་། །ཕྱག་ན་རྡོ་རྗེ་ཁྱོད་ཉིད་ཀྱིས། །གཏེར་
ནས་གཏེར་དུ་ཕྱུང་སྟེ་སྩལ། །ཞེས་གསུངས་པས། གཏེར་ཆོས་ཐམས་ཅད་རྙིང་
ཆོས་དང་ གཏེར་མ་འདོན་མཁན་ཐམས་ཅད་ཟོག་པོ་རྫུན་མ་ཡིན་མི་དགོས་པ་
འདྲའོ། །ཡང་། དགེ་ལུགས་པའི་ཆོས་ལུགས་ནི་སྤྲང་ཁ་འདུ་བྱས་པ་ལྟ་བུ་མ་ཡིན།
ཞེས་པ་ཆོས་ལུགས་མང་པོ་ལ་བསམས་ནས་སྨྲས་ན། བོད་ཀྱི་ལྗོངས་སུ་སངས་
རྒྱས་པའི་ལུགས་གཅིག་ཁོ་ན་ལས་གཞན་ནི་མེད། དེའང་སྟོན་པ་གཅིག་གི་བསྟན་
357

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
པ་ཡིན་ཏེ། ད་ལྟའི་བོན་པོ་ནི་བཀའ་རྟགས་ཀྱི་ཕྱག་རྒྱ་བཞི་དང་མི་འག
ནང་པར་བསྡུ་རུང་ཞིང༌། བསྟན་པ་དེ་ལ་འདོད་ཚུལ་ཐ་དད་ནི་མང་སྟེ། ཉན་
མི་འགལ་བས་
ཐོས་ཀྱི་ཐེག་པ་ཁོ་ན་ལའང་སྡེ་པ་བཅོ་བརྒྱད་བྱུང་བས་མཚོན་ནོ། །དེས་ན་མདོ་
སྔགས་སོ་སོའི་བཞེད་པ་ཐ་དད་ཀྱི་བཀའ་སྲོལ་ལས་བྱུང་བའི་གདམས་ངག་ཐམས་
ཅད་ལ་སྣ་རེས་ཆོག་ཤེས་མ་མཛད་ཅིང་གསན་བསམ་གྱིས་སྒྲོ་འདོག་ཆོད་པར་
མཛད་པ་ནི་རྒྱ་གར་དང་གངས་ཅན་གྱི་མཁས་གྲུབ་སྤྱིའི་རྣམ་ཐར་ལགས་ན་རྗེ་
བཙུན་བློ་བཟང་གྲགས་པས་ཀྱང་བོད་ཀྱི་ལྗོངས་ཙམ་དུ་གྲགས་པའི་གདམས་ངག་
མ་ལུས་པ་གསན་ནས་ཐུགས་ཉམས་སུ་བཞེས་པའི་ཚུལ་རྣམ་ཐར་འདུན་ལེགས་མ་
སོགས་སུ་གསལ་བའི་ཕྱིར་དེ་དག་སྤྲང་ཁ་འདུ་ལྟ་བུར་འགྱུར་རམ་སོམས། ཡང་།
དགེ་ལུགས་པའི་ཆོས་ནི་མདོ་སྔགས་ཀྱི་བསྟན་པ་ལ་འཇུག་པའི་སྒོ་ཞུགས་ནས་
ཉམས་སུ་ལེན་པའི་རིམ་པ་ལུས་ཀྱི་ཆ་ལུགས། འགྲོ་འཁྱགས་ཉལ་འདུག་གི་སྤྱོད་
ལམ་ཐ་ན་བཟའ་བཏུང་ལ་སྤྱོད་ཚུལ་རྣམས་ཀྱང་དམ་ཚིག་དང་སྡོམ་པ་བསྲུངས་
ཚུལ་ཤ་སྟག་ཡིན། ཞེས་སོགས་ཉག་ཉོག་མང་པོ་ཞིག་བྲིས་སོ། །དེ་ཁྱེད་རང་
མཐོང་ཐོས་རྒྱ་ཆུང་བས་ལན་པ་ཙམ་སྟེ། ཆོས་ཀྱི་ངོས་ནས་དེ་ལྟ་བུ་རེ་གསར་རྙིང་
ཐམས་ཅད་ནས་མ་བཤད་པ་གང་ཡང་མེད། ད་ལྟའི་དུས་སུ་གང་ཟག་གིས་དེ་
ལྟར་མི་བྱེད་པས་ཆོས་ནས་བཤད་པས་ཕན་མ་ཐོགས་ཏེ།
ཆོས་དང་གང་ཟག་
འཛོལ་པར་སོང་བའི་ཕྱིར་རོ། །རྒྱལ་བས། སྡིག་པ་ཅི་ཡང་མི་བྱ་ཞིང་། །སོགས་
བསྟན་པ་ཐམས་ཅད་ཀྱི་སྡོམས་སུ་གསུངས་པའི་ཤྭ་ལོ་ཀ་དེ་ཐམས་ཅད་ཀྱི་ཁ་ནས་
ལྟ་འོང་ལུགས་མཐུན་ཡང་། དོན་རྒྱུད་ལ་ཞུགས་པ་ནི་དཀའ་སྟེ་རང་རྒྱུད་ལ་སྔོ་
བགྲང་བྱེད་ཅིང་འཛུབ་མོ་བཙུགས་དགོས་ཏེ་ལྟར་སྣང་དང་ཚུལ་འཆོས་སུ་མ་སོང་
བར་ཚིག་འདི་ཡི་དོན་ལག་ལེན་དུ་ཐེབས་ངེས་བྱེད་པ་ཞིག་སྲིད་ན་རྗེས་སུ་ཡི་རང་
358

དགེ་པཎ་ཚེ་དབང་མཆོག་གྲུབ་བཀའ་འབུམ།
བ་ལས་ཀྱང་ཡི་རང་བ་ཕུལ་ལོ། །ཡང་མི་ལ་ཡབ་སྲས་སོགས་ཚད་ལྡན་དུ་བརྗོད་
ནས། དེ་དག་གི་བརྒྱུད་འཛིན་ཀར་སྟག་འབྲི་གུང་སོགས་དེ་དང་མི་མཐུན་པར་
སྨྲས་ཤིང་བཀའ་གདམས་པ་ནམ་མཁའ་འབུམ་གྱི་དྲིས་ལན་ས་ པཎ་ གྱི་ གསུང་
དྲངས་འདུག་ཀྱང༌། དེ་ལྟ་བུ་ཤཱཀྱ་ཤྲཱིའི་འཁོར་པཎ་ཆུང་བི་བྷུ་ཏིས་ཀྱང་
་ཀྱང་འབྲི་གུང་
འཇིག་རྟེན་མགོན་པོ་ལ། ཕྱག་རྒྱ་པ་འདི་ཀུན་ཟོབ་ཆེ། །ཞེས་སོགས་སྨད་པས་
པཎ་ཆེན་གྱིས་ཁྱོད་ཀྱི་སྡིག་ཆེན་པོ་བསགས། མགོན་པོ་ཀླུ་སྒྲུབ་ལ་སྐུར་པ་བཏབ་
ཅེས་བཤགས་པ་བྱེད་བཅུག་པ་བཞིན་དུས་སྐབས་དེར་བཀའ་བརྒྱུད་ཡ་བཞི་དར་
ཆེ་བས་གནམ་གྱིས་ས་བཀབ་པ་ལྟ་བུར་བྱུང་བས་རང་ཕྱོགས་ཀྱི་ཁ་འཛིན་ཙམ་
མམ་དགོངས་པ་ཅན་དུ་ཤེས་དགོས་ཤིང་བཀའ་གདམས་པ་རང་ལའང་ཕ་
སོགས་ཀྱི་དགག་པར་མཛད་པ་སོགས་དང༌། ས་སྐྱ་པ་རང་གི་ལམ་འབྲས་ལའང་
འགོས་ལྷས་བཙས་དཔོན་སློབ་ཀྱིས་དགག་པ་བྱས་པས་མཚོན་འདི་འདྲའི་རིགས་
ཟུར་ཟ་ཙམ་གྱིས་ཆོས་མིན་དུ་སྒྲུབ་མི་ནུས་པ་གོང་དུ་སྨྲས་ཟིན་པ་བཞིན་ནོ། །ཡང་།
དེ་སྐབས་སུ་སངས་རྒྱས་ཀྱི་བསྟན་པ་ཉམས་དམའ་བའི་དུས་ཡིན་པ་ས་སྐྱ་པ་ལ་
དགའ་རབ་དར། བར་སྐབས་སུ་མ་རྟོགས་ལོག་རྟོག་གི་དྲི་མ་རྣམས་རྗེ་བླ་མས་
བསལ་བར་མཛད་ནས་དྲི་མ་མེད་པའི་ཐུབ་པས་མདོ་སྔགས་ཀྱི་བསྟན་པ་ཡོངས་
རྫོགས་དེང་སང་དགའ་ལྡན་པ་ལ་དར་བ་འདི་ཡིན། དེ་ལས་གཞན་ན་མེད། ཅེས་
དང༌། སྟག་ཚང་ལོ་ཙཱས་བསྔགས་པའི་ཚིགས་བཅད་སོགས་བྲིས་སོ། །སྐབས་
དེར་བོད་ལྗོངས་འདིར་བསྟན་པ་ཤིན་ཏུ་དར་ཞིང༌། མར་མིའི་བཀའ་བརྒྱུད་ལས་
གྲུབ་ཐོབ་ཀྱི་ཚང་ཆེན་པོ་རྡོལ་ཞིང༌། འབྲི་སྟག་ཚལ་པ་ཁྲོ་ཕུ་ཀར་འབྲུག་འབའ་
རོམ་སོགས་དང་འབྲུག་པ་གཅིག་པུ་ལའང་སྟོད་སྨད་བར་གསུམ་དང༌། བཀའ་
་ཡང་བསམ་ལས་འདས་པར་བཞུགས་ཤིང་། རྙིང་མ་ལའང་སོ་
གདམས་པའི་སྡེ་ཡང་བསམ་
359

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཟུར་གནུབས་གསུམ་སོགས་བཤད་སྒྲུབ་འཛིན་པ་ཤིན་ཏུ་མང་བ་དང༌། ས་སྐྱ་པ་
ལའང་སྟོད་སྨད་ཀུན་ཏུ་དར་རྒྱས་ཆེ་བ་དང་རྒྱ་གར་གྱི་པཎྜི་ཏ་དང་བོད་ཀྱི་ལོ་ཙཱ་བ་
མང་ཞིང་མཁས་པ་དང་གྲུབ་པ་ཐོབ་པ་ཤིན་ཏུ་མང་བ་དུས་གཅིག་ཏུ་བྱོན་པས་
བསྟན་པ་ཉི་མ་ཤར་བ་ལྟ་བུའི་སྐབས་ཡིན་ཏེ། ཁྱོད་ཀྱིས་ཆོས་འབྱུང་དེབ་ཐེར་
སོགས་མ་མཐོང་འདུག་པའི་སྐྱོན་དུ་སྣང་ངོ་། །སྟག་ཚང་ལོ་ཙཱས་རྗེ་རིན་པོ་ཆེའི་གྲུབ་
མཐའ་ལ་སྐྱོན་གྱི་ཁུར་ཆེན་བཅོ་བརྒྱད་འཕངས་པ་གྲུབ་མཐའ་ཀུན་ཤེས་སུ་གསལ་
བས་ཚིགས་སུ་བཅད